Salamandrovité

Salamandrovité  alebo mlokovité (lat. Salamandridae) je čeľaď chvostnatých obojživelníkov. Rody, ktoré do nej patria, majú slovenské rodové meno jednak mlok, jednak salamandra (prípadne salamander) a jeden rod prípadne taricha (pozri nižšie).

Táto veľká čeľaď severnej pologule zahrnuje mnoho rodov, druhov a poddruhov.

Vzhľad
Tieto živočíchy majú typický vzhľad chvostnatých obojživelníkov. Pozemné druhy (po slovensky spravidla nazývané salamandra - pozri nižšie) majú guľatý chvost (napr. druhy z rodu  Salamandra), kým druhy, ktoré niekoľko mesiacov roka trávia vo vode (po slovensky spravidla nazývané mlok - pozri nižšie), majú po stranách sploštenú chvostovú plutvu (napr. druhy z rodu Triturus). Koža môže byť drsná aj hladká, nikdy však nie je slizká. Mloky majú pľúca.

Systematika 
Podčeľade 
Čeľaď sa v závislosti od autora v súčasnosti obyčajne delí buď na podčeľade Salamandrinae, Salamandrininae a Pleurodelinae, alebo sa delí na podčeľade Salamandrinae a Molginae (vrátane rodu Salamandrina) David Marjanović, Michel Laurin, Fossils, Molecules, Divergence Times, and the Origin of Lissamphibians, Systematic Biology, Volume 56, Issue 3, June 2007, Pages 369–388, https://doi.org/10.1080/10635150701397635

Slovenské rodové mená 
1. Slovenské rodové meno všetkých rodov z podčeľade Pleurodelinae  (resp. v inom systéme: z podčeľade Molginae okrem rodu Salamandrina) - ale novšie okrem rodov Pleurodeles a Taricha a niekedy aj okrem rodu Tylototriton - znie mlok. Slovenský názov mlok pravdepodobne vyplýva z toho, že uvedené rody (vrátane Pleurodeles, Taricha a Tylototriton) sa v dávnejšej minulosti často klasifikovali ako jeden rod, ktorý sa latinsky nazýval Triturus (v najširšom zmysle) alebo Molge. Dnešný rod Triturus (po slovensky mlok) je oveľa menší než v minulosti (pozri Triturus).

2. Rod Taricha sa staršie po slovensky volal mlok, novšie sa volá taricha.

3. Slovenské meno všetkých ostatných rodov čeľade, t.j. rodov z podčeľadí Salamandrinae a Salamandrininae (resp. v inom systéme: z podčeľade Salamandrinae a rodu Salamandrina) plus prípadne aj z rodov Tylototriton a Pleurodeles, znie salamandra (skôr staršie aj salamander Pozri zdroje uvedené v článku salamander.).

Pozor na zámenu s češtinou, pretože mlok v češtine = salamandra v slovenčine a čolek v češtine = mlok v slovenčine.

Zdroje k tejto podkapitole:mloky. In: PyramídaSvet živočíšnej ríše. Bratislava: Osveta, 1984, S. 428, 429*NARIADENIE KOMISIE (EÚ) č. 1320/2014 z 1. decembra 2014, ktorým sa  mení  nariadenie Rady  (ES)  č.  338/97 o  ochrane druhov  voľne  žijúcich živočíchov a rastlín reguláciou obchodu s nimiNARIADENIE  KOMISIE  (EÚ)  č.  709/2010z  22.  júla  2010,ktorým   sa   mení   a   dopĺňa   nariadenie   Rady   (ES)   č.   338/97   o   ochrane   druhov   voľne   žijúcich   živočíchov  a  rastlín  reguláciou  obchodu  s  nimiOBOJŽIVELNÍCI A PLAZI ČESKÉ REPUBLIKY 2009 ukážkačolci. In: Masarykův slovník naučný 1, S. 1160

Druhy na Slovensku 
Na Slovensku sa z tejto čeľade vyskytujú druhyMatoušek et al. 1997 in: Kultúra slova:
salamandra škvrnitá (Salamandra salamandra)
mlok hrebenatý/mlok veľký (Triturus cristatus) 
mlok dunajský (Triturus dobrogicus) - staršie zaraďovaný ako poddruh mloka hrebenatého
mlok dravý (Triturus carniflex)- staršie zaraďovaný ako poddruh mloka hrebenatého
mlok bodkovaný/mlok obyčajný/mlok močiarny (Lissotriton vulgaris/Triturus vulgaris)
mlok karpatský (Lissotriton montandoni/Triturus montandoni)
mlok horský/mlok vrchovský (Ichthyosaura alpestris/Mesotriton alpestris/Triturus alpestris)

Zdroje

Iné projekty


Kategória:Mlokotvaré